Potrivit guvernatorului regiunii Moscova, Andrei Vorobiov, salvatorii au reușit să intre în sala de spectacole, unde a fost epicentrul incendiului, iar temperatura a rămas mult timp ridicată.
UPDATE 08.40 Potrivit canalului media Baza, numărul morților a crescut la 80, iar pagina de Telegram "112" scrie că sunt deja 82 de morți, inclusiv trei copii. Acest număr poate crește în continuare.
UPDATE 07.05 Atacul, care a fost revendicat de gruparea teroristă Statul Islamic, a fost urmat de un incendiu de proporții. Cel puțin 60 de oameni au fost uciși și 145 au fost răniți, potrivit datelor transmite de serviciul rus de informații FSB.
Pe Internet au apărut fotografii din interiorul complexului Crocus City Hall incendiat, unde a avut loc un atac terorist pe 22 martie. Imaginile au fost publicate de agenția NEXTA.
"Primele imagini din interiorul Crocus City Hall ars", se arată în postare.
După cum notează canalul media Baza, guvernatorul regiunii Moscova a spus că acoperișul de deasupra sălii de spectacole s-a prăbușit, iar salvatorii îndepărtează resturile.
Amintim, pe 22 martie, în zona Krasnogorsk, regiunea Moscova a Federației Ruse, în sala de concerte Crocus, înainte de spectacolul trupei "Piknik", au răsunat rafale de mitralieră. Persoane necunoscute au deschis focul, după care au aruncat o grenadă sau o bombă incendiară, care a provocat un incendiu de amploare.
Potrivit Comitetului de Investigații al Federației Ruse, peste 60 de persoane au murit în urma incidentului. În același timp, mass-media rusă scrie despre 70 de morți, dintre care mulți s-au sufocat din cauza fumului, ascunzându-se în toalete, camere de protocol și depozite de echipamente.
După atacul terorist, președintele Federației Ruse, Vladimir Putin, nu s-a adresat cetățenilor, ci doar le-a transmis "mulțumiri medicilor" prin vicepremierul rus Tatiana Golikova și a urat "recuperare rapidă" victimelor.
Oficialii americani au declarat că Statul Islamic (ISIS) a fost responsabil pentru actul terorist de la Crocus City Hall. Potrivit acestora, în martie, Washingtonul a primit informații că filiala ISIS-K a Statului Islamic, cu sediul în Afganistan, pregătea un atac terorist la Moscova.